ପ୍ରିୟଙ୍କା ସିଂହ ଜଣେ ଭାରତୀୟ ପ୍ରଚ୍ଛଦପଟ ଗାୟିକା ଏବଂ ଅଭିନେତ୍ରୀ ଯିଏକି ଭୋଜପୁରୀ ଏବଂ ହିନ୍ଦୀ କଥାଚିତ୍ର ଜଗତରେ ମୁଖ୍ୟତ କାମ କରନ୍ତି । ସେ ମହୁଆ ଚ୍ୟାନେଲରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମ ସୁର୍ ସଂଗ୍ରାମର ପ୍ରଥମ ଭାଗରେ ଅଂଶଗ୍ରହଣ କରିଥିଲେ, ଯେଉଁଠି ସେ ଗୀତ ଗାଇବା ଆରମ୍ଭ କରିଥିଲେ । ସେ ଭୋଜପୁରୀ, ହିନ୍ଦୀ ଏବଂ ଅହମିୟା ଭାଷାରେ ଦୁଇ ହଜାରରୁ ଅଧିକ ଗୀତ ଗାଇଛନ୍ତି । ପ୍ରାରମ୍ଭିକ ଜୀବନ ପ୍ରିୟଙ୍କା ୧୯୯୦ ମସିହାର ମଇ ୯ ତାରିଖରେ ବିହାରର ଗୋପାଳଗଞ୍ଜଠାରେ ଜନ୍ମଗ୍ରହଣ କରିଥିଲେ । ୧୯ ବର୍ଷ ବୟସରେ ଦୂରଦର୍ଶନରେ ଗୀତ ଗାଇବା ଆରମ୍ଭ କରିଥିଲେ ଏବଂ ତା ' ପୂର୍ବରୁ ସେ କିଛି ପ୍ରତିଯୋଗିତାରେ ମଧ୍ୟ ଭାଗ ନେଇଥିଲେ । ପେଷା ସେ ପ୍ରିୟଙ୍କା ସିଂହ ଅଫିସିଆଲ୍ ନାମରେ ତାଙ୍କର ଏକ ୟୁଟ୍ୟୁବ୍ ଚ୍ୟାନେଲ୍ ଚଳାଉଛନ୍ତି, ଯେଉଁଥିରେ ସେ ତାଙ୍କ ଗୀତଗୁଡ଼ିକ ଅପଲୋଡ଼ କରନ୍ତି । ୨୦୧୬ ମସିହାରେ ସେ ଗାୟକ ତଥା ଅଭିନେତା ପୱନ ସିଂଙ୍କ ସହ  "ଚାଲାକାଟା ହୁମାରୋ ଜାୱାନିଆ ୟେ ରାଜା"  ଗାଇଥିଲେ । ସେ ହିନ୍ଦୀ କଥାଚିତ୍ର ଜଗତରେ କିଛି ଗୀତ ଗାଇବା ସହିତ ଅନେକ ସଙ୍ଗୀତ ନିର୍ଦ୍ଦେଶକ ଓ ଚଳଚ୍ଚିତ୍ର ନିର୍ମାତାମାନଙ୍କ ସହ କାମ କରିଛନ୍ତି । ସମ୍ମାନ ୨୦୧୯ ଓ ୨୦୨୦ ମସିହାରେ ସେ ଛତିଶଗଡ଼ର ମୈନପାଟ ମହୋତ୍ସବରେ ସଙ୍ଗୀତ ପରିବେଷଣ କରିଛନ୍ତି ।